NaiveNeuron/SloPal huggingface dataset:
Osuský, Peter, poslanec NR SR (2015-09-17):
Ďakujem pekne. Z podnetného vystúpenia si dovolím dotknúť sa jedného bodu. A to je tá mantra, že riešenia treba sa pokúsiť urobiť na mieste. No riešenie konfliktu sa dá robiť, ako s radosťou vždy hovoríme my Európania, rokovaním. Je, samozrejme, možné vyslať do centra Islamského štátu (Rakka) delegáciu diplomatov, ale bolo by dobré, aby mali so sebou náhradné hlavy, keby prišli o svoje vlastné. Takže potom ostáva vojenské víťazstvo, vojenské víťazstvo ako, tu zaznieva, palebná sila NATO. Chcem povedať jedno, vojenské víťazstvo, dokonca aj zo vzduchu, by bolo možné, ale časy sa zmenili. Po tom, čo Hitler coventrizoval Coventry a následne spojenecké letecké zväzy vypálili Hamburg, Drážďany a podobne, nie je problém zničiť Islamský štát, ale collateral damages, teda obete všetkých ostatných, ktorí sú v pazúroch Islamského štátu, by boli absolútne. Zničiť Islamský štát zo vzduchu znamená územie, ktoré má v moci Islamský štát, vyľudniť, vyľudniť, to znamená zbaviť islamistických prívržencov Islamského štátu a zároveň zbaviť sa všetkých ďalších živých ľudí. To, samozrejme, možné nie je, zrejme, pretože citlivosť verejnosti je príliš veľká i na šesť svadobčanov, ktorí sú omylom obeťou, podobne, ako by to bolo v prípade státisícov kolaterálnych obetí. Je teda druhá možnosť, bojovať o dom za domom, tak ako v Stalingrade, okno za oknom. A tu sa pýtam, kto má túto mantru riešenia na mieste podstúpiť? Slovenská armáda to má byť? Pošleme tam všetky dve lietadlá, všetkých pár tankov a všetkých pár vojakov, lebo aj my sme NATO, aj my sme tá palebná sila, kolega Hlina, aj my tam musíme poslať lietadlá, vojakov, OT-čka, tanky, delostrelectvo? A potom budeme môcť hovoriť, že to budeme riešiť... (Prerušenie vystúpenia časomerom.)
Hrnčiar, Andrej, podpredseda NR SR (2016-12-08):
Pani poslankyňa Remišová.
M. Urbáni, poslanec: (2003-11-04):
Z. Martináková, podpredsedníčka NR SR: Pán poslane Varga, máte procedurálny návrh? Nie? Pán poslanec Číž vystúpi ďalej v rozprave...
Podmanický, Ján, poslanec NR SR (2018-11-29):
Pán podpredseda, boli podané dva procedurálne návrhy. Najskôr budeme hlasovať o procedurálnom návrhu pána poslanca Krajniaka, ktorý navrhol vrátiť návrh zákona navrhovateľovi na dopracovanie.
Ďuriš Nicholsonová, Lucia, podpredsedníčka NR SR (2018-02-08):
Napriek teda neprítomnosti pýtam sa všetkých ctených členov vlády, ktorí boli oslovení v rámci tohoto bodu programu, či niektorý z nich chce odpovedať na uvedené otázky ihneď. Nie, nie je tomu tak. Vyhlasujem tento bod programu za skončený. Zároveň vyhlasujem trojminútovú prestávku na to, aby ste mali čas, páni ministri, pani ministerka, odísť z rokovacej sály, a my budeme pokračovať v programe. (Trojminútová prestávka.) (Po prestávke.)
T. Cabaj, podpredseda NR SR: (2010-02-04):
Dávam slovo spoločnému spravodajcovi, ktorého určil výbor pre pôdohospodárstvo, životné prostredie a ochranu prírody, pánu poslancovi Miroslavovi Jureňovi, aby nás informoval o spravodajskej informácii.
Bugár, Béla, podpredseda NR SR (2018-11-28):
Ďalej v rozprave vystúpi pán poslanec Dostál.
D. Jarjabek, poslanec: (2003-01-14):
Preto by som na záver môjho krátkeho vystúpenia chcel len veriť, že pán ústredný riaditeľ to, čo povedal včera vo výbore, myslel veľmi korektne a vážne a že Rada Slovenskej televízie navrhla tohto riaditeľa opäť múdro a vážne, a preto by som chcel odporučiť aj svojim kolegom, aby múdro a vážne tlačili za riaditeľa Slovenskej televízie. Ďakujem za pozornosť.
Karas, Daniel, poslanec NR SR (2024-10-29):
Ďakujem pekne za slovo. Vážený pán predsedajúci, dovoľte, aby som ako spravodajca výboru predniesol spoločnú správu výborov Národnej rady o výsledku prerokovania vládneho návrhu zákona, ktorým sa mení a dopĺňa zákon č. 747/2004 Z. z. o dohľade nad finančným trhom a o zmene o doplnení niektorých zákonov v znení neskorších predpisov a ktorým sa menia a dopĺňajú niektoré zákony. Výbor pre financie a rozpočet ako gestorský výbor podáva Národnej rady túto spoločnú správu výborov. Národná rada uznesením č. 449 z 11. septembra 2024, tlač 404, týmto výborom Národnej rady Slovenskej republiky, prideľuje týmto výborom Národnej rady Slovenskej republiky: Výboru Národnej rady Slovenskej republiky pre financie a rozpočet, Ústavnoprávnemu výboru Národnej rady Slovenskej republiky. Národná rada určila zároveň výbor pre financie a rozpočet ako gestorský výbor. Poslanci Národnej rady, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko. K predmetnému vládnemu návrhu zákona zaujali výbory tieto stanoviská: odporúčanie pre Národnú radu návrh schváliť s pozmeňujúcim a doplňujúcim návrhom, výbor pre financie a rozpočet, ústavnoprávny výbor. Z uznesení výborov Národnej rady uvedených pod bodom III tejto spoločnej správy vyplývajú pozmeňujúce a doplňujúce návrhy, ktoré sú uvedené v časti IV tejto správy. Gestorský výbor odporúča o návrhoch výborov, ktoré sú uvedené v spoločnej správe pod bodom IV hlasovať takto: o bodoch spoločnej správy č. 1 až 15 hlasovať spoločne s návrhom gestorského výboru schváliť. Gestorský výbor na základe stanovísk výborov odporúča Národnej rade predmetný návrh zákona schváliť s pozmeňujúcimi a doplňujúcimi návrhmi. Spoločná správa výborov o prerokovaní vládneho návrhu zákona bola schválená uznesením gestorského výboru č. 143 z 22. októbra 2024. Týmto uznesením gestorský výbor zároveň poveril spoločného spravodajcu Daniela Karasa, aby na schôdzi Národnej rady Slovenskej republiky informoval o výsledku rokovaniu výborov a navrhol Národnej rade postup pri hlasovaní podľa príslušných ustanovení zákona o rokovacom poriadku Národnej rady. Ďakujem, pán predsedajúci. Skončil som, otvorte, prosím, rozpravu.
V. Veteška, podpredseda NR SR: (2005-02-04):
Prerušujem rokovanie schôdze Národnej rady na obednú prestávku do 14.00 hodiny a po 14. hodine preruším rokovanie Národnej rady, pokračovať v rokovaní budeme v utorok ráno o 9.00 hodine, ako prvý bude v rozprave pokračovať pán poslanec Blanár. Teraz vám môžem ja zaželať príjemný víkend. Budeme pokračovať v utorok ráno v súlade s dohodami, ktoré boli uzatvorené na poslaneckom grémiu. Tak v utorok ráno o 9.00 hodine. Príjemný víkend a dovidenia. (Prerušenie rokovania o 13.07 hodine.)
Paška, Pavol, predseda NR SR (2014-09-18):
(Hlasovanie.) 87 prítomných, 81 za, 2 sa zdržali, 4 nehlasovali. Návrh uznesenia sme schválili. Včera sme, dámy a páni, prerokovali návrhy na zmenu vo vedení, v zložení výborov a vo vedení výborov. Pristúpime teraz k tajnému hlasovaniu o návrhu na voľbu predsedu Výboru pre pôdohospodárstvo a životné prostredie a voľbu predsedu Osobitného kontrolného výboru na kontrolu činnosti Národného bezpečnostného úradu. Je to tlač 1183. Chcem vás upozorniť, že sú dva hlasovacie lístky. Poprosím vás o vyjadrenie svojho názoru v označením svojej voľby. Poprosím teraz overovateľov, aby zaujali svoje miesto, odvolili a potom poprosím, kolegyne, kolegovia aj vás, aby ste sa zúčastnili, po ukončení tajného hlasovania vyhlásime potom výsledky. (Hlasovanie o návrhu na voľbu predsedu Výboru Národnej rady Slovenskej republiky pre pôdohospodárstvo a životné prostredie a voľbu predsedu Osobitného kontrolného výboru Národnej rady Slovenskej republiky na kontrolu činnosti Národného bezpečnostného úradu , tlač 1183.) (Akt tajného hlasovania.)
Brocka, Július, poslanec NR SR (2012-11-29):
Ja veľmi krátko a práve preto, že je tu pán minister sociálnych vecí, zareagujem, aby som dopovedal tú myšlienku, že pán minister ľudia s nízkym príjmom budú platiť po prijatí tohto zákona vyššie dane, to je ten spodný riadok, 59 eur mesačne. Ale tomu, kto zarába 3 300 eur mesačne, týmto návrhom nezvyšujete dane ani o cent. A to je najväčšie sklamanie na strane SMER, že vy zvyšujete dane chudobným, nie bohatým. Naozaj, keby ste sa chceli inšpirovať Jánošíkom, tak vám poviem, vtedy zbojníci toto nerobili.
Bugár, Béla, podpredseda NR SR (2018-06-20):
Vyhlasujem rozpravu o tomto bode programu za skončenú. Pani navrhovateľka, chcete zaujať stanovisko? Nie. Pani spravodajkyňa? Nie. Prerušujem rokovanie o tomto bode programu. Zároveň chcem sa opýtať, či by bol všeobecný súhlas, teraz idú dva návrhy zákonov, ktoré spolu súvisia, pani poslankyne Remišovej, či by sme spojili rozpravu . (Reakcia z pléna.) A prvý návrh je ústava 460/1992 Zb., 1001 tlač, a druhý návrh je zákon č. 39/1993 Z. z. o Najvyššom kontrolnom úrade, teda 1002-ka. Je všeobecný súhlas? (Súhlasná reakcia z pléna.) Áno, počujem. Ďakujem pekne. Takže teraz dávam slovo pani poslankyni Remišovej, aby odôvodnila návrh v prvom čítaní skupiny poslancov na vydanie ústavného zákona, ktorým sa dopĺňa Ústava Slovenskej republiky č. 460/1992 Zb., tlač 1001. Nech sa páči. (Rokovanie o návrhu skupiny poslancov Národnej rady Slovenskej republiky na vydanie ústavného zákona, ktorým sa dopĺňa Ústava Slovenskej republiky č. 460/1992 Zb. v znení neskorších predpisov , tlač 1001.)
Šimečka, Michal, podpredseda NR SR (2024-06-27):
Ďakujem. Pán poslanec Hargaš s doplňujúcou otázkou, nech sa páči.
B. Bugár, podpredseda NR SR: (2004-09-07):
(Hlasovanie.) Prítomných 131, za 82, proti 4, hlasovania sa zdržalo 45 poslancov. Konštatujem, že aj tento vládny návrh prerokujeme v druhom čítaní. Nech sa páči.
Blanár, Juraj, podpredseda NR SR (2020-12-04):
Pán poslanec Erik Tomáš bude reagovať na faktické poznámky.
Figeľ, Ján, podpredseda NR SR (2013-05-30):
Ďakujem pekne. Ďalším rečníkom do rozpravy prihláseným písomne je kolega Alojz Hlina. Nech sa páči.
Krištúfková, Petra, poslankyňa NR SR (2021-05-12):
Ďakujem za slovo. Vážený pán predsedajúci, kolegyne, kolegovia, spolu s kolegyňami a kolegami Žitňanská, Drábiková, Marcinková, Cmorej a Pčolinský sme predložili návrh zákona, ktorým sa navrhuje upraviť cieľovú skupinu detí, na ktoré možno poskytnúť dotáciu na stravu, a to za účelom zabezpečenia možnosti poskytnutia dotácie na stravu aj na tie deti, na ktoré podľa novej právnej úpravy nemožno poskytnúť predmetnú dotáciu a ktorých rodičia alebo osoby, ktorým je dieťa zverené, nemajú ani nárok na daňový bonus. Cieľová skupina detí sa navrhuje určiť vzhľadom na skutočnosti vzťahujúce sa na ich rodičov alebo osoby, ktorým je dieťa zverené, ktoré objektívne odôvodňujú vyššiu pravdepodobnosť nevzniknutia nároku na daňový bonus. Kolegyne, kolegovia, prosím vás o podporu tohto návrhu zákona. A, pán predsedajúci, skončila som a zároveň sa hlásim do rozpravy ako prvá.
Bugár, Béla, podpredseda NR SR (2019-06-18):
Ďakujem pekne. Otváram rozpravu a konštatujem, že do rozpravy som dostal jedinú písomnú prihlášku pána poslanca Hegera za klub OĽANO, nech sa páči.
Kollár, Boris, predseda NR SR (2022-06-15):
Prosím, prezentujme sa a hlasujeme. (Hlasovanie.) Prítomných 137 poslancov, za 137. Konštatujem, že sme tento návrh schválili. Ďalej budeme hlasovať o bode 8 schváleného programu, ktorým je prvé čítanie o vládnom návrhu zákona, ktorým sa mení a dopĺňa Zákonník práce, tlač 1039. Prosím spravodajkyňu z výboru pre sociálne veci pani poslankyňu Janu Žitňanskú, aby uviedla hlasovanie. (Hlasovanie o vládnom návrhu zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov a ktorým sa menia a dopĺňajú niektoré zákony , tlač 1039.)
I. Gašparovič, poslanec: (2002-02-13):
Takže je to duchaplné, ale zaujalo ma predsa z vašej výpovede niečo, čo ste povedali, že o tom všetkom, čo ste povedali, vás presvedčili nezriedkavé kontakty zo zahraničia. No bol by som veľmi rád, čo ste to mali za nezriedkavé kontakty, keď vás potom vaša politická strana takto zaznáva a vlastne ste obyčajným členom. U nás, ak by mal niekto takéto nezriedkavé kontakty a dokázal veľa urobiť, by si asi zaslúžil viac a viedol by niečo, čo by bolo prospešné pre celú stranu.
R. Zajac, minister zdravotníctva SR: (2006-03-15):
V čl. I sa ukladajú povinnosti tkanivovým zariadeniam a biobankám vyplývajúce zo smernice. Taktiež sa preto upravujú povinnosti Ministerstva zdravotníctva Slovenskej republiky. V čl. II v nadväznosti na transpozíciu smernice sa novelizuje zákon č. 578 o poskytovateľoch, v ktorom sa zavádza pojem „tkanivové zariadenia – biobanka“ ako položka, podzložka zariadenia spoločných vyšetrovacích a liečebných zložiek. Vstupuje sa do žiadostí o povolenia a tiež sa opravujú náležitosti rozhodnutia o vydanie povolenia. V čl. III sa vstupuje do zákona č. 581, ktorým sa preberá smernica a tiež vyšší spôsob mandátnej správy pohľadávok zdravotných poisťovní, čo vyplýva z uznesenia vlády č. 667, úloha B1 vo vzťahu ku Konsolidačnej agentúre. V čl. IV sa vstupuje do zákona č. 147 o reklame. Vykonávací predpis k zákonu nie je možné predložiť, pretože vykonávacia smernica Európskej únie, ktorá by mala upravovať podrobnosti o normách kvality a bezpečnosti pri darovaní, odoberaní, testovaní, spracovaní, konzervovaní, ešte nebola v tomto období schválená. Napriek tomu po schválení zákona do troch mesiacov predložíme náš prvý návrh. Realizácia návrhu zákona nebude mať dosah na verejné financie, zamestnanosť, rozpočty. Návrh je v súlade s Ústavou Slovenskej republiky. Ďakujem pekne, pán podpredseda, skončil som.
Blanár, Juraj, podpredseda NR SR (2022-10-27):
Ďakujem, pani spoločná spravodajkyňa. Konštatujem, že písomnú prihlášku som do rozpravy neobdržal, dávam teda možnosť prihlásiť sa ústne do rozpravy, panie poslankyne, páni poslanci. Konštatujem, že okrem pani navrhovateľky nikto iný. Uzatváram možnosť prihlásiť sa do rozpravy. Pani navrhovateľka, máte slovo.
Matovič, Igor, poslanec NR SR (2016-03-23):
Sľubujem. (Potlesk.)
T. Lebocký, poslanec: (2007-09-19):
Národný lesnícky program pridelil predseda Národnej rady Slovenskej republiky rozhodnutím č. 354 z 9. augusta 2007 Výboru Národnej rady Slovenskej republiky pre pôdohospodárstvo, životné prostredie a ochranu prírody s tým, že ako gestorský výbor Národnej rade Slovenskej republiky podá správu o výsledku prerokovania uvedeného materiálu vo výbore. Výbor Národnej rady Slovenskej republiky pre pôdohospodárstvo, životné prostredie a ochranu prírody prerokoval predmetnú správu 10. septembra 2007 a uznesením č. 143 vzal uvedenú správu na vedomie a navrhol nasledovné. Výbor navrhuje Národnej rade Slovenskej republiky 1. Národný lesnícky program vziať na vedomie, 2. odporučiť vláde Slovenskej republiky vypracovať a predložiť Akčný plán Národného lesníckeho programu v termíne do 30. 6. 2008 s tým, aby tento plán obsahoval podrobné údaje o formách a zdrojoch financovania schválených priorít. Vážený pán predseda, skončil som. Otvorte, prosím, rozpravu. A zároveň sa do rozpravy hlásim ako prvý.
Šuca, Peter, poslanec NR SR (2018-03-13):
Ďakujem. Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre sociálne veci a Výboru Národnej rady Slovenskej republiky pre obranu a bezpečnosť, ďalej aby za gestorský výbor určila hlasovaním Výbor Národnej rady pre obranu a bezpečnosť a aby predmetný návrh zákona výbory prerokovali do 4. mája 2018 a v gestorskom výbore do 9. mája 2018. Dajte, prosím, hlasovať.
Bugár, Béla, podpredseda NR SR (2011-09-13):
Na vstúpenie pána poslanca s faktickými, pána predsedu Národnej rady s faktickými poznámkami sa prihlásilo deväť pánov poslancov, osem? Pán poslanec Jahnátek je posledný. Takže... (Reakcia z pléna.) Treba byť rýchlejší, ale dobre. Pán podpredseda Fico deviaty. Končím možnosť sa prihlásiť. Pán poslanec Číž, nech sa páči.
B. Bugár, podpredseda NR SR: (2004-03-10):
K. Ondriaš, poslanec: Vážený pán predsedajúci, vážený pán minister, vážené panie poslankyne, vážení poslanci. Mám poznámku ku správe o plnení úloh zahraničnej politiky Slovenskej republiky za rok 2003. Je to tlač 589. V mojom vystúpení sa obmedzím len na prístupovú zmluvu Slovenskej republiky k Európskej únii a len na jej časť, ktorá hovorí o poľnohospodárskych kvótach, a tým aj o potravinovej bezpečnosti Slovenska. Pripomínam, že v Národnej rade Slovenskej republiky klub KSS bol jediný, ktorý nepodporil prístupovú zmluvu. Vstup Slovenskej republiky do Európskej únie bol prioritným cieľom zahraničnej politiky vlády. Ale zrejme prioritným cieľom nebolo vyjednať vhodné poľnohospodárske kvóty pre Slovensko. Ja by som ukázal na troch obrázkoch, aké kvóty sme vyjednali. Tieto obrázky alebo podobné som už ukázal aj v iných súvislostiach. Prosil by som si, mohli by ste ma prepnúť?
Glváč, Martin, podpredseda NR SR (2018-09-18):
Pýtam sa, či sa chce do rozpravy prihlásiť niekto ústne. Jeden poslanec. Končím možnosť prihlásiť sa. Pán poslanec Beblavý, nech sa páči.
Bugár, Béla, podpredseda NR SR (2019-05-10):
Pán poslanec bol posledný, ktorý sa prihlásil do rozpravy. Preto vyhlasujem rozpravu za skončenú. Pán minister, môžete mať záverečné slovo. (Reakcia navrhovateľa.) Dobre. Takže pán spravodajca? Nie. Prerušujem rokovanie o tomto bode programu. Pokračujeme druhým čítaním o vládnom návrhu zákona, ktorým sa mení a dopĺňa zákon č. 56/20102 Z. z. o cestnej doprave, tlač 1323. Pán minister, nech sa páči, môžete odôvodniť návrh vlády. Pán minister, cestný, cestná doprava, tlač 1323, zákon č. 56/2012 Z. z. (Rokovanie o vládnom návrhu zákona, ktorým sa mení a dopĺňa zákon č. 56/2012 Z. z. o cestnej doprave v znení neskorších predpisov a ktorým sa menia a dopĺňajú niektoré zákony , tlač 1323.)
Šuca, Peter, poslanec NR SR (2018-05-10):
Ďakujem pekne za slovo, vážený pán predsedajúci. V rozprave vystúpil jeden pán poslanec, nepodal žiadny doplňujúci návrh. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní. Dajte, prosím, hlasovať.
R. Fico, poslanec: (2002-04-04):
Ide o návrh zákona, ktorý umožňuje, aby osoby, ktoré sú prepustené z výkonu trestu odňatia slobody, podliehali určitým kontrolným právomociam policajných orgánov a aby ďalej nepáchali trestnú činnosť. Je to návrh, ktorý je spracovaný tak, že zohľadnil pripomienky aj vlády Slovenskej republiky, aj poslancov, ktoré boli vznesené v diskusii pred ôsmimi mesiacmi v Národnej rade Slovenskej republiky, a súčasne zohľadňuje aj pripomienky vo vzťahu k Ústave Slovenskej republiky. Takže naozaj plne zodpovedá aj požiadavkám ochrany ľudských práv, aj požiadavkám samotnej trestnej legislatívy. Chcem požiadať poslancov Národnej rady, aby zobrali do úvahy, že dnes viac ako 25 % všetkých trestných činov páchajú recidivisti. A práve tento návrh zákona v prípade, že bude schválený, sa bude vzťahovať na kontrolu recidivistov po odpykaní trestu odňatia slobody, čo by mohlo znamenať určitú elimináciu ich účasti na páchaní celkového objemu trestných činov v Slovenskej republike. Prosím vás preto o podporu tohto návrhu zákona, aby sme ho mohli prerokovať aj v druhom čítaní, kde, samozrejme, sme opäť pripravený zapracovať tie pozmeňujúce návrhy, ktoré ho môžu vylepšiť. Pán podpredseda, to je z mojej strany všetko, ďakujem.
Choma, Igor, poslanec NR SR (2011-04-05):
...zákona oznamujem, že som primátorom mesta Žilina a žiadam o zaznamenanie tejto skutočnosti a zároveň oznamujem, že nebudem o tomto návrhu zákona hlasovať. Ďakujem.
Baláž, Radovan, poslanec NR SR (2019-09-11):
Pán predsedajúci, dajte, prosím, hlasovať o tom, že Národná rada sa uzniesla prerokovať predmetný návrh zákona v druhom čítaní.
P. Muránsky, poslanec: (2003-06-19):
Z. Martináková, podpredsedníčka NR SR: Poprosím, hlasujeme o tomto návrhu, o bodoch, ako boli vymenované pánom spravodajcom. (Ruch v sále.) (Hlasovanie.) Prítomných je 123 poslancov, za 42, proti 47, zdržalo sa 34. Konštatujem, že tento návrh sme neschválili. Pán spravodajca, pokračujte, prosím. (Veľký ruch v sále.) Poprosím o väčší pokoj v rokovacej sále, aby sme naozaj rozumeli, o čom sa hlasuje.
Mihál, Jozef, poslanec NR SR (2017-04-06):
Kto chcel a pozorne počúval to dlhé, ale faktami nabité vystúpenie pani predkladateľky Natálie Blahovej a kto napríklad chcel a dával pozor pri faktickej poznámke kolegyne Verešovej, tak vie, že diali sa veci a niekto tu kryje veľkú špinu. Tam hore na balkóne sedia zamestnanci Čistého dňa. Ja ešte raz opakujem, že môj kamarát mi hovorí, že sa smejú, komentujú to, čo tu zaznelo, a dávajú za pravdu svojimi reakciami Natálii Blahovej. Všetky tie špinavosti, to šikanovanie napríklad sa tam skrátka stalo. A minister Richter to jednoducho kryje. Vás, pán kolega Kéry, si zrejme váš klub vybral ako človeka, ktorý je férový a ktorý bol ako ligový futbalový rozhodca, tak ako Ľubo Galko už spomínal, rešpektovaný, rešpektovaný a viem, že ste si vždy ctili fair play. Ten šport, ten futbal, ktorí ho robili alebo robia, nás k tomu vedie. Ale dávajte si pozor na to, že dobré meno máte iba jedno. A dávajte si pozor aj na to, a hovorím to ako čistý liberál, že božie mlyny melú pomaly, ale isto.
Hrnčiar, Andrej, podpredseda NR SR (2017-06-21):
Pani poslankyňa Kaščáková.
Lipšic, Daniel, poslanec NR SR (2015-02-18):
Ja si myslím, že aj tento príklad poukázal na úplnú rozpornosť argumentácie aj niektorých kolegov zo SMER-u. Tak na jednej strane tvrdia, že to nemohol ponúknuť firmu, firmu Fondu národného majetku, lebo musel hájiť záujmy firmy. Na strane druhej tí istí poslanci hovoria, že išlo o zjavne bezúspešný spor. Kvôli tomu to predával za 6-tisíc, lebo ten spor, sa ukazovalo, že nemá šancu vyhrať, a potom sa stal taký zázrak, ktorý nevie nikto vysvetliť, že zrazu prišlo mimoriadne dovolanie, pán Trnka, pán Tichý, pani Tichá. Čiže minimálne argumentujte konzistentne v tom, čo chcete povedať. Samozrejme, ten spor bezúspešný nebol, lebo do neho investoval 20-tisíc eur minister Pavlis, keď zaplatil súdne poplatky a umožnil pokračovanie sporu. A vy hovoríte, že tuná nič nové nezaznelo a však to je všetko úplne krištáľovo čisté. Ak minister Pavlis tvrdí, a budem to opakovať stále, že 20-tisíc eur vložil, peniaze tretieho subjektu, tak o tom musí byť písomné vyhlásenie v banke podľa vtedy platného a účinného zákona o boji proti legalizácii príjmov z trestnej činnosti. Zjavne nie je. Argumentuje spôsobom, že to vložil on preto, že bol disponentom účtu. Zjavne lžou argumentuje. Ale pánovi Čížovi, samozrejme, toto nevadí v zásade až tak veľmi, lebo proste on počúva len argumenty, ktoré sa mu hodia. To sú kľúčové veci, pre ktoré variant, s ktorým prišiel minister hospodárstva ako s vysvetľujúcim variantom, je proste od samého počiatku nedôveryhodný, nedôveryhodný. A bol vyvrátený faktami, nie názormi.
B. Bugár, podpredseda NR: (2001-09-17):
V. Maňka, poslanec: Vážený pán predsedajúci, vážená pani ministerka, vážené kolegyne, vážení kolegovia, dovoľte mi, aby som v zmysle zákona Národnej rady Slovenskej republiky č. 350/1996 Z. z. o rokovacom poriadku vystúpil k vládnemu návrhu zákona o finančnej kontrole a vnútornom audite a o zmene a doplnení niektorých zákonov, ktoré máme v laviciach pod tlačou č. 1045 ako spravodajca výboru pre financie, rozpočet a menu. Uvedený návrh bol doručený poslancom v stanovenej lehote, čím boli splnené podmienky určené § 72 ods. 1 zákona o rokovacom poriadku, t. j. doručenie návrhu najmenej 15 dní pred schôdzou Národnej rady, na ktorej sa uskutoční jeho prvé čítanie. Predseda Národnej rady posúdil uvedený návrh podľa § 70 ods. 1 zákona o rokovacom poriadku a podľa legislatívnych pravidiel zaradil ho na rokovanie 51. schôdze Národnej rady Slovenskej republiky. Ako spravodajca v prvom čítaní si osvojujem stanovisko, že predmetný návrh zákona spĺňa z formálnoprávnej stránky všetky náležitosti návrhu zákona určené a uvedené v § 67 a § 68 zákona o rokovacom poriadku, ako i náležitosti určené v legislatívnych pravidlách. Z hľadiska vecného zastávam stanovisko, že predložený vládny návrh zákona rieši závažnú problematiku, ktorú je potrebné upraviť spôsobom, ako sa navrhuje v predmetnom návrhu. Vážený pán predsedajúci, môžete otvoriť rozpravu k tomuto návrhu zákona. Ďakujem.
Brixi, Otto, poslanec NR SR (2012-05-16):
Ďakujem pekne, pani predsedajúca. Pán kolega Miškov, hovorili ste tu v posledných minútach o nejakom poškodzovaní záujmov zahraničných investorov, o protiústavnosti zákona, ale aj o nejakej potrebe podpory zahraničného kapitálu, v neposlednom rade aj o akomsi Bohovi regulácie. Ja sa vás chcem opýtať, teda akého Boha ste uctievali vy, keď sa v posledných rokoch mnohokrát zvyšovali ceny v neprospech občanov tejto krajiny? Ďakujem pekne.
M. Číž, podpredseda NR SR: (2006-12-13):
(Hlasovanie.) Prítomných  138 poslancov, za 118 poslancov, zdržalo sa 19 poslancov, nehlasoval 1 poslanec. Konštatujem, že Národná rada sa uzniesla, že tento návrh zákona prerokuje v druhom čítaní. Nech sa páči, pán spravodajca.
Jurinová, Erika, podpredsedníčka NR SR (2013-05-16):
S ďalšou faktickou poznámkou pani poslankyňa Mezenská. Nech sa páči.
Laššáková, Jana, podpredsedníčka NR SR (2013-09-12):
Na vystúpenie pána poslanca s faktickou poznámkou sa hlási pán poslanec Fecko. Končím možnosť prihlásiť sa s faktickými poznámkami. Nech sa páči, pán poslanec.
Laurenčík, Milan, podpredseda NR SR (2022-06-21):
V rozprave teraz vystúpi pán poslanec Milan Vetrák. Ale stráca poradie druhýkrát. Toto bola písomná časť rozpravy. Teraz sa pýtam, či sa do rozpravy hlási niekto ústne. Končím možnosť prihlásiť sa do rozpravy. (Reakcia spravodajcu.) Nepredbiehajte sa v poradí! Končím možnosť prihlásiť sa do rozpravy. Má niekto ešte záujem? Tak sa, pán poslanec Kuriak... jak to, že ste sa dostali na prvé poradie? (Smiech v sále.) To teraz tomu nerozumiem. (Reakcia z pléna. Smiech predsedajúceho.) Jasné, dobre. Ďakujem. Takže končím možnosť prihlásiť sa do rozpravy. Do rozpravy sa prihlásili ôsmi páni poslanci. Ako prvý vystúpi pán poslanec Jaroslav Baška. Nech sa páči. (Reakcie z pléna.) Procedurálny návrh, pán poslanec Juraj Šeliga.
Luciak, Michal, poslanec NR SR (2022-06-21):
Ďakujem, pán predseda. V rozprave vystúpila jedna pani poslankyňa, nebol podaný žiaden návrh, preto vás poprosím, aby ste dali hlasovať o tom, že Národná rada prerokuje vládny návrh zákona v druhom čítaní.
Ježík, Jozef, poslanec NR SR (2018-10-23):
Ďakujem. Teraz pristúpime k hlasovaniu o pozmeňujúcich návrhoch, ktoré odzneli v rozprave. Takže najskôr dajte hlasovať o pozmeňujúcom návrhu pána poslanca Kresáka, ktorý má dva body spoločné. (Reakcia z pléna.) Pardon. Takže zo spoločnej správy máme 22 návrhov, ktoré boli prijaté, kde je odporúčanie gestorského výboru všetky schváliť, ale tým, že pán poslanec Madej vybral na osobitné hlasovanie bod 3 zo spoločnej správy, tak dávam hlasovať o bodoch 1 a 2 a o bodoch 4 až 22 zo spoločnej správy s odporúčaním gestorského výboru schváliť.
Zmajkovičová, Renáta, podpredsedníčka NR SR (2012-09-19):
Pán poslanec Beblavý s reakciou.
Bugár, Béla, podpredseda NR SR (2018-12-05):
Prezentujme sa a hlasujeme. (Hlasovanie.) Prítomných 142, za 45, proti 32, zdržalo sa 65 poslancov. Návrh nebol schválený.
Schlosár, Rastislav, poslanec NR SR (2021-11-30):
Ďakujem. Poprosil by som aspoň, keby ste mi vrátili nejakých desať-pätnásť sekúnd.
Klus, Martin, poslanec NR SR (2018-12-05):
Ďakujem veľmi pekne ešte raz aj za ústretovosť pri tom drobnom omyle v číslach. Takže ako som už spomínal aj včera v mojom procedurálnom návrhu, tieto dva návrhy na seba priamo nadväzujú a v podstate pri tomto bode (tlač 1214) hovoríme o striktne technickom charaktere a okrem ustanovení viažucich sa na amnestiu zjednotia terminológiu s ústavou. Žiadne iné zmeny a doplnenia už tento bod neobsahuje. Takže preto aj tá zlúčená rozprava. Ďakujem.
Laurenčík, Milan, podpredseda NR SR (2020-09-29):
Pán poslanec!
Glváč, Martin, podpredseda NR SR (2016-05-20):
Ďakujem. S faktickými poznámkami sa prihlásili dvaja páni poslanci. Ukončujem možnosť prihlásiť sa s faktickými poznámkami. Nech sa páči, pán poslanec Laurenčík.
Petrák, Ľubomír, poslanec NR SR (2020-06-03):
Ďakujem pekne za faktické poznámky. No, kolegovia, máte pravdu v tom, že nie som aktívny športovec ani som nikdy aktívne nešportoval, to máte pravdu, ale to neznamená o tom, že by som nič o tom nevedel. Ak si zoberiete históriu, vy ste ešte ani netušili, že existuje alebo bude existovať nejaký zákon o športe, tak s Petrom Pellegrinim od roku 2015, kedy bol tento zákon prijatý, sme rokovali so všetkými zväzmi a len na základe iniciatívy SMER-u a rokovania so športovými zväzmi bol prijatý prvý, prvý návrh zákona, ktorý posunul významne dopredu financovanie športu. A či to chcete priznať, alebo nechcete, je to pravda a je to zásluha predovšetkým SMER-u, ktorý bol vtedy pri vláde. Že ten návrh zákona mal nejaké chyby, áno, prešiel novelami, ktorými sa časť chýb odstránila, ale napriek týmto odstráneniam niektorých chýb je šport tak diverzifikovaný a taký rozdielny, že máte individuálne, kolektívne, uznané, neuznané, olympijské, neolympijské, rôzne druhy športov a je ťažko skĺbiť všetky záujmy, ktoré sú aj z hľadiska financovania. Poďme sa o tom baviť a poďme pomôcť športovcom. Ale zvyšovanie finančných prostriedkov na administratívne výdavky a, prepáčte, obhajovanie toho, že aby neboli ukrátení o platy, tak sa vás spýtam: Športovci môžu byť ukrátení o platy za to, že sú doma? Tréneri nemusia dostávať výplatu a majú, majú žiť ako zo vzduchu? Len športoví funkcionári majú mať zvýšené výdavky na administratívne náklady? Ak to myslíte so športom vážne, a vy ste športovec a ak si chcete hovoriť aj naďalej športovec, tak za toto nemôžte zahlasovať a musíte to z tohto zákona vyhodiť.
Laurenčík, Milan, podpredseda NR SR (2022-03-18):
Pani poslankyňa Magdaléna Sulanová s faktickou poznámkou.
Kollár, Boris, predseda NR SR (2023-05-03):
Pripomínam, že na vyslovenie súhlasu s medzinárodnou zmluvou je potrebný súhlas nadpolovičnej väčšiny všetkých poslancov. Kolegovia, prosím, prezentujme sa a hlasujeme. (Hlasovanie.) Prítomných 136 poslancov, za 113, proti žiadny, zdržalo sa 23. Konštatujem, že Národná rada vyslovila súhlas s uvedenou zmluvou. Nasleduje hlasovanie v treťom čítaní o návrhu uznesenia k návrhu na vyslovenie súhlasu Národnej rady s Dohovorom o potláčaní protiprávnych činov súvisiacich s medzinárodným civilným letectvom. Je to tlač 1515. Opäť prosím poslanca Juraja Šeligu, aby hlasovanie uviedol. (Hlasovanie o návrhu na vyslovenie súhlasu Národnej rady Slovenskej republiky s Dohovorom o potláčaní protiprávnych činov súvisiacich s medzinárodným civilným letectvom , tlač 1515.)
P. Hrušovský, predseda NR SR: (2003-12-11):
M. Juščík, poslanec: Ďakujem, pán minister, za odpoveď. Áno, mal som na mysli presne tú rezervu na rok 2004. Ja som presvedčený, že aj u nás vo výbore bola požiadavka práve z vládnej rezervy presunúť na ministerstvo životného prostredia. Vychádzame jednoducho z reálnych záležitostí, že povodne, ktoré sa opakujú už dnes pravidelne na Slovensku, spôsobujú ohromné škody a ľudia z toho majú veľký strach, obavy. A ja si myslím, že každá koruna, vložená do investícií na prevencie proti povodniam, oveľa a oveľa sa zhodnotí, vysoko sa zhodnotí, ako potom uhrádzať nepredvídateľné škody, ktoré vznikajú a sú spravidla vždy niekoľkonásobne vyššie. Ja si myslím, že, áno, tento návrh, a preto som sa aj takto opýtal a túto otázku postavil, že prejde aj pri schvaľovaní rozpočtu a týmto aj upokojíme viacej našich ľudí. Budú mať väčšiu istotu, že, áno, táto vláda i tento parlament sa stará o to, aby sme zabezpečovali ľudí, našich občanov predovšetkým pred katastrofami. Ďakujem.
Mihál, Jozef, poslanec NR SR (2012-08-06):
Ďakujem. K vystúpeniu kolegu Chrena by som rád dodal, čo tu ešte nezaznelo. Legislatívne pravidlá vlády v čl. 9 ods. 9 hovoria, že, citujem: „Ak ide o zákon, ktorý upravuje dane, odvody, alebo zákon, ktorý sa týka podnikania, je potrebné navrhnúť, ak je to možné, deň nadobudnutia účinnosti tohto zákona na 1. január. Pričom je potrebné navrhnúť primerane dlhú legisvakanciu.“ Chcem ďalej pripomenúť, že zákon, poslanecký návrh zákona, ktorý sme predložili na toto rokovanie Národnej rady, na túto schôdzu, obsahuje stanovisko ministerstva práce, sociálnych vecí a rodiny, kde presne sa s odkazom na uvedený čl. 9 ods. 9 legislatívnych pravidiel vlády tvrdí, že vláda by mala náš poslanecký návrh zákona odmietnuť, pretože navrhujeme dátum účinnosti na 1. november. Pričom v porovnaní s vládnym návrhom zákona v našom prípade ide o skutočne drobnosti, neporovnateľné svojím významom. Ďakujem.
Podmanický, Ján, poslanec NR SR (2013-02-14):
Ďakujem pekne za slovo. Ja súhlasím s pánom poslancom Hlinom, že zásada „všetko s mierou“ je správna zásada, a myslím si, tak ako som si to myslel, aj keď pán poslanec Škripek predložil návrh zákona do prvého čítania, myslím si to stále, že je to zákon, ktorý pomáha nájsť tú mieru v tom verejnom priestore. Lebo ja sa nemôžem pozerať na to, čo sa vo verejnom priestore deje, ako je zašpinený, zahumusený. Je to doslova katastrofa, je mi z toho zle. Takže ja vítam túto dobrú misiu pána poslanca Škripeka a podporím ju. Pán poslanec Škripek vždy, keď vystúpil v tomto parlamente, hovoril bez nenávisti, hovoril zo svojho pohľadu ako kresťan a nehanbí sa za to. A mne to bolo sympatické, že ukázal, ako sa má robiť kresťanská politika, teda politika bez nenávisti, aj preto podporím jeho návrh. Uznávam konzervatívne hodnoty, ktoré aj on tu reprezentuje, to neznamená, že som dokonalý človek, práve možno naopak, ale sám cítim, že tieto hodnoty, tieto hodnoty sú osvedčené hodnoty, tieto hodnoty vnášajú pokoj do života, a preto to podporím a verím, že nebudem sám.
P. Hrušovský, podpredseda NR SR: (2002-05-21):
(Hlasovanie.) 101 prítomných, 101 za. Návrh sme schválili. Páni poslanci, chcem vás poprosiť, ešte zostávajú štyri prerokované body odhlasovať. Keby ste súhlasili s tým, že dnešné rokovanie prerušíme po odhlasovaní všetkých prerokovaných bodov. Ďakujem pekne. (Ruch v rokovacej sále.) Pán poslanec Maňka, prosím, aby ste ako poverený spravodajca výboru pre financie, rozpočet a menu uvádzali hlasovanie o zákone z 11. apríla 2002 o Štátnej pokladnici a o zmene a doplnení niektorých zákonov, ktorý pán prezident vrátil na opätovné prerokovanie Národnej rade Slovenskej republiky . Prosím, uvádzajte jednotlivé hlasovania. Prosím pánov poslancov, aby sa sústredili na hlasovanie, aby nemuseli znovu vznášať námietku nesprávneho postupu pri hlasovaní. Pán poslanec Galbavý. Pán poslanec Maňka. V. Maňka, poslanec: Ďakujem. Vážený pán predsedajúci, budeme hlasovať o spoločnej správe, najprv o tých bodoch, ktoré gestorský výbor odporúča schváliť, a to sú body 3 - 7, 11, 17 a 18.
Bugár, Béla, podpredseda NR SR (2016-12-07):
Nech sa páči, otváram rozpravu a pýtam sa, či sa hlási niekto do rozpravy. Nie. Vyhlasujem rozpravu za skončenú. Záverečné hlasovanie, pán spravodajca.
Figeľ, Ján, podpredseda NR SR (2012-12-05):
Ctené dámy poslankyne, páni poslanci, pani ministerka, budeme pokračovať v popoludňajšom rokovaní šiesteho dňa 11. schôdze v prerušenej rozprave v druhom čítaní o vládnom návrhu zákona, ktorým sa mení a dopĺňa zákon č. 363/2011 Z. z. o rozsahu a podmienkach úhrady liekov. Je to tlač 224. Poprosím teraz pána poslanca Jozefa Ježíka a pani ministerku zdravotníctva Zuzanu Zvolenskú, aby zaujali miesta určené pre navrhovateľa a spoločného spravodajcu, už sa tak stalo. A odovzdávam slovo ďalšiemu rečníkovi v poradí z ústne prihlásených, a to Jozefovi Mikloškovi. Pripraví sa pán poslanec Tibor Bastrnák. Nech sa páči.
Jakab, Július, poslanec NR SR (2024-02-21):
Ďakujem za slovo. Ďakujem za vystúpenie kolegu Krátkeho. Na úvod chcem tiež vyzvať predsedu parlamentu Petra Pellegriniho, tak ako spomínal aj kolega Krátky vo svojej rozprave, aby prestal robiť handru z Ústavného súdu a poslal novelu Trestného zákona na zverejnenie v Zbierke zákonov. Lebo zdá sa, javí sa a každým dňom sa potvrdzuje, že Peter Pellegrini naozaj slúži Robertovi Ficovi v jeho záujmoch, aj vo svojich vlastných záujmoch na to, aby novela Trestného zákona prešla, aby boli udelené amnestie rôznym kamarátom, ktorým sa treba odvďačiť. A nechápem, že sme tu boli, naozaj sme chceli diskutovať o Trestnom zákone, mnohí z nás sa k slovu nedostali, pretože nám bola obmedzená rozprava, a teraz predseda vlády nevie nájsť pero šesť dní a predseda parlamentu nevie nájsť pero už neviem koľko dní, to vychádza päť, bude to naťahovať na 21. Potom nebude vedieť nájsť pero minister spravodlivosti, ktorý to bude naťahovať ďalších 15 dní, len aby sa predišlo tomu, aby mohol Ústavný súd normálne rozhodnúť. Takže ešte raz vyzývam prezidentského kandidáta Petra Pellegriniho, aby prestal obštruovať, aby poslal Trestný zákon, aby ho podpísal, aby ho poslal na zverejnenie do Slov-Lexu na ministerstvo spravodlivosti, aby mohol Ústavný súd pracovať. Ďakujem, Rasťo, aj za vysvetlenie tohto zákona, ktorý predkladáme. Vysvetlil si, že prečo je štandardný aj bezpečný a nikoho nebude šikanovať, iba preverí, kto odkiaľ má peniaze a ako nadobudol svoj majetok. Ďakujem pekne.
P. Hrušovský, predseda NR SR: (2005-09-28):
Vyhlasujem tento bod programu za skončený. Panie poslankyne, páni poslanci, po dohode v poslaneckom grémiu odporúčam, aby sme opakovanú tajnú voľbu kandidátov na vymenovanie člena Regulačnej rady Úradu pre reguláciu sieťových odvetví uskutočnili na najbližšej, 51. schôdzi Národnej rady Slovenskej republiky. Je všeobecný súhlas s návrhom? (Odpovede z pléna.) Ďakujem pekne. Týmto súhlasom sme prerokovali všetky body programu 50. schôdze Národnej rady Slovenskej republiky. Ďakujem členom vlády a prosím ich, aby aj na najbližšej schôdzi a na ďalších schôdzach Národnej rady až do skončenia volebného obdobia boli minimálne tak disciplinovaní, pri bode programu interpelácie poslancov ako boli dnes, aby sme nemuseli prerušovať rokovanie Národnej rady. Zvlášť vy, pán podpredseda vlády Csáky, ste boli včera poverený zastupovaním pána premiéra. A nemohli sme vašu prítomnosť v Národnej rade zabezpečiť. (Potlesk.) Takže v prvom rade tá výčitka ide na vás, ale, samozrejme, aj na všetkých ostatných pánov ministrov, ktorí tak ako vy, pán podpredseda, mali tu byť prítomní. Chcete vystúpiť k tomu alebo nie? (Smiech a odpoveď z pléna.) Panie poslankyne, páni poslanci, vyhlasujem rokovanie 50. schôdze Národnej rady Slovenskej republiky za skončené. Ďakujem za účasť. Dovidenia. (Rokovanie 50. schôdze NR SR sa skončilo o 9.54 hodine.)
B. Bugár, podpredseda NR SR: (2002-11-06):
Nech sa páči, pani poslankyňa, môžete oboznámiť Národnú radu o výsledku rokovania výboru.
Žiga, Peter, podpredseda NR SR (2023-12-14):
Pani Števulová.
Blanár, Juraj, podpredseda NR SR (2023-02-07):
S faktickou poznámkou pán poslanec Viskupič. Pán navrhovateľ, musíte počkať, nedá sa faktickou poznámkou teraz.
Kažimír, Peter, minister financií SR (2017-09-05):
Ďakujem. Menšia novela z hľadiska rozsahu, ale zaujímavá pre časť spotrebiteľskej verejnosti. Totiž navrhujeme, v záujme zabezpečenia správneho zdanenia pri zmene systému navrhujeme zmeniť systém označovania spotrebiteľského balenia cigár v prípade zmeny sadzby dane. Aby som vám to vysvetlil. Dnes to funguje a stále to fungovalo tak, ak sa menia sadzby dane na cigarách, ale aj na iných – úctivosť (reakcia predkladateľa na pozdrav okolo prechádzajúceho poslanca) – tabakových výrobkoch, tak sa stanoví zo zákona lehota, ktorej sa, ktorej sa musia s touto daňou, s touto sadzbou dane tie spotrebiteľské balenia dopredať, a potom, to málokto z vás vie, potom sa musia zničiť tie zvyšné, hej, že normálne sa spália a vyjdú do komína. Je to problematické, lebo niekto, lebo tá daň je za to zaplatená, takže z tohto pohľadu, ale tak funguje zákon a štát. A to znamená, kto to nevypredá a napríklad sa nerozumne predzásobí, tak potom má s tým spojené dodatočné náklady. Tak robíme ústupok v prípade cigár, keďže je to taký druh tovaru, ktorý, kde je proste problém s obrátkovosťou, tak vlastne pristupujeme k dosť prácnemu spôsobu pred akoby preceňovania. To znamená, tam, kde ten kolok je, tak sa dá pri dozore Finančnej správy dole a nahradí sa iným, hej. Takže toto sa, bohužiaľ, nedá rátať s tým, že by sa tak robilo pri baleniach cigariet, lebo to sú proste v státisícoch záležitosti a bolo by to predmetom falšovania, o tom my sme presvedčení. Takže robí sa výnimka. V prípade cigár vlastne sa nebudú musieť tie, tie často drahé cigary, ktoré v kusoch stoja naozaj niekedy aj desiatky eur, nebudú sa musieť zlikvidovať, spáliť, ale bude možnosť ich potom ako keby pod daňovým dozorom, colným dozorom preceniť. Toľko na vysvetlenie. Návrh zákona tiež upravuje a dopĺňa podmienky, ktoré musí spĺňať každá osoba alebo ktoré bude musieť spĺňať každá osoba, ktorá bude chcieť na daňovom území obchodovať s tabakovou surovinou, a to tak, aby sa zamedzilo daňovým únikom a podvodom na spotrebnej dani. Nie je to nič iné, len, len zvyšovanie vlastne podmienok na to, aby, alebo sprísňovanie podmienok na to, kto bude môcť distribuovať, to znamená, predávať výrobky z tzv. tabakovej suroviny. S cieľom zamedziť uloženiu sankcií neprimeraných skutku, ktorý subjekt vykonal, sa ďalej navrhuje zaviesť obmedzený počet sankcií za všetky delikty a priestupky. To znamená, sú tam aj niektoré zmäkčenia zákona vo vzťahu k sankciám. Ďakujem.
Blanár, Juraj, podpredseda NR SR (2021-04-01):
Pán poslanec, na vaše vystúpenie šesť faktických poznámok poslancov a poslankýň. Ako prvý pán poslanec Miroslav Suja.
Bugár, Béla, podpredseda NR SR (2011-03-30):
Pán poslanci, ja som nevidel, nakoľko sa prihlásilo veľa poslancov, pána poslanca Senka a pána poslanca Zajaca. Takže im umožním ešte vystúpiť. Nech sa páči, pán poslanec Senko.
Truban, Michal, poslanec NR SR (2023-12-18):
Ďakujem, pán predsedajúci, za slovo. Taktiež ďakujem aj kolegovi Hargašovi za príhovor. Trošku mi je ľúto, že som nevyhral tú súťaž, ale bolo to celkom pekné, celkom teda zaujímavé, odštartovanie tohto rána, tohto dňa, ktorý bude pravdepodobne dlhý. Ale vrátim sa k obsahu vášho rozhovoru, pretože ste veľmi dobre povedali, že ten sľubovaný chaos, ktorý tu mal skončiť, a nová politická kultúra, ktorá mala nastať, tak tu nie je a opak je pravdou. Naozaj, presne ako ste povedali, takmer 80 % zákonov ide v skrátenom legislatívnom konaní, rovno aj tento zákon. Veľmi sa mi páčila, páčilo prirovnanie k legislatívnemu šalátu, pretože kedysi možno predstavitelia terajšej koalície sa pýšili tým, že aj keď možno nie úplne transparentne vládneme, ale aspoň kvalitne, čo už ani vtedy nebola pravda a neni to pravda ani teraz a pekne ste to odhalili. Ale to, čo mi tam, mne najviac vadí, je, že práve konkrétne tento zákon o novom ministerstve s rôznymi prílepkami je v priamom rozpore s konsolidačným balíkom, pretože nemôžme na jednej strane rozprávať o tom, že chceme šetriť, a vyťahovať peniaze z peňaženiek bežných, bežných ľudí, presne ako ste povedali, na kopec-kopec rôznych poplatkov, nových daniach a popritom založiť ministerstvo, ktoré je iba čistá trafika pre SNS, resp. je to ministerstvo, vďaka ktorému možno jedine mohla vzniknúť vláda, pretože pravdepodobne, keď sa skladala koalícia, tak nebolo dostatočne veľa flekov umiestniť svojich ľudí kade-tade, tak muselo vzniknúť nové ministerstvo, na ktoré sa potom všetci skladáme. Takže ešte raz ďakujem veľmi pe... (Prerušenie vystúpenia časomerom.)
Remiášová, Anna, poslankyňa NR SR (2021-03-31):
Vážený pán predsedajúci, dajte, prosím, hlasovať o tom, že Národná rada volí Marka Syrného za člena Správnej rady Ústavu pamäti národa na šesťročné funkčné obdobie, ktoré začína plynúť 1. mája 2021.
Číž, Miroslav, podpredseda NR SR (2015-04-21):
Takže, vážené panie poslankyne, vážení páni poslanci, dovoľte mi, aby sme pokračovali v popoludňajšom rokovaní štvrtého dňa 49. schôdze Národnej rady Slovenskej republiky v prerušenej rozprave o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 513/1991 Zb., teda Obchodný zákonník (tlač 1489). Pán minister už zaujal miesto, rovnako ako spravodajkyňa z ústavnoprávneho výboru. Takže ďalším v poradí z písomne prihlásených rečníkov do rozpravy je pán poslanec Jozef Mikloško, ktorému mu odovzdávam slovo, pripraví sa pán poslanec Kaník.
P. Miššík, poslanec: (2009-02-10):
Ja teraz nebudem rozoberať to, čo už tu bolo rozoberané x-krát o tom, prečo si myslím, že policajti by pod vojenské súdy mali patriť, prečo si myslím, že vojenské súdy mali mať pod jurisdikciou aj policajtov, prečo si myslím, že spretŕhanie tých miestnych väzieb, ktoré zabezpečovali vojenské súdy, mohlo byť výhodou. Hovoriť o tom viac nebudem. Ja sa skôr sústredím na spoločnú správu a na to, čo by sme v tejto snemovni, v tomto parlamente mali na základe takto predloženého vládneho návrhu zákona schvaľovať, pretože tá spoločná správa hovorí o postupe hlasovania, ktorý podľa môjho názoru nie je dobrý. Poviem, prečo si to myslím. Počas druhého čítania vo výboroch bol predložený poslanecký pozmeňujúci návrh pána poslanca Vestenického, ktorý v určitej miere zachováva vojenské súdnictvo s tým, že ho zoštíhľuje. A rieši problém v časti, ktorý je uvedený v časti c) so všetkými tými pozmeňujúcimi návrhmi, ktoré tam uvedené sú. Ja ich nebudem menovať, ale chcem poprosiť pani spravodajkyňu, môj návrh znie, aby sme o všetkých pozmeňujúcich návrhoch pána poslanca Vestenického, ktoré nemožno rozčleniť, hlasovali spoločne najprv, pretože ak prejdú, je zrejmé, že nedôjde k zrušeniu vojenských súdov a potom zrejme nastane situácia, na ktorú bude reagovať aj pán minister spravodlivosti, lebo som sa dopočul, že si vypýtal na vláde Slovenskej republiky možnosť stiahnuť tento návrh zákona v prípade, ak by tento pozmeňujúci návrh vyšiel. Konštatujem a potvrdzujem, že klub SDKÚ – DS tento pozmeňujúci návrh pána poslanca Vestenického na zachovanie vojenských súdov podporí. Ďakujem pekne.
Fecko, Martin, poslanec NR SR (2023-02-08):
Ďakujem veľmi pekne, kolegyne a kolegovia, za túto obšírnu rozpravu, aj faktické, super, tak to má vyzerať, keď sa dávajú zákony, ktoré vzbudia pozornosť, lebo vidíme, že aj teraz ostalo nás tu trošku viacej jak obyčajne. A áno, myslím, že dobré podnety, či to má ísť na okres alebo to necháme na obci, pokiaľ by ste mi to posunuli do druhého čítania, samozrejme, môžme to zmeniť, môžme to vykuchať tak, že bude celkom naopak, že sa to obráti, neni problém. Ale hovorím, je to o tej debate vzájomnej, lebo každý máme nejaké tie skúsenosti, každý máme nejaké tie možnosti alebo vedomosti, ako sa to správa. RVPS-ka, samozrejme, dáva podklady, ako má vyzerať ten koterec, aké mať krmivo, všecko možné aj tu, ja som skôr tie veci, aby tá obec vedela povedať, že ktoré, ktorá časť územia, katastrálneho územia je vhodná na chov týchto vecí. Lebo hovorím ešte raz a to, čo som, ma vtedy vyplo, proste pokiaľ máte tam holubára, ktorý má 600 holubov, a to nie sú nebezpečné zvieratá, to sú normálne zvieratá naše, a má 600 holubov a je majster Európy, tým pádom je chránený, lebo to je VIP osoba a máte tam dookola šesťárové pozemky, kde máte ďalších 30 domov, tak doslova ste terorizovaný, a hovorím o Svite, pán kolega, takže z vašich končín trošku prakticky, a týmto spôsobom prakticky ľudia nemajú dosah a píšu na samosprávu. Oni hovoria, nemáme, VZN-ko, čo ja viem, tak VZN v tejto oblasti dalo za roky, ktoré tu funguje demokracia, asi 12. Aj to z vlastného akože nejaké inšpirácie, kde už ľudia asi protestovali nejakým referendom alebo neviem čím, ale mám ich dokonca aj vypísaných, keby bolo treba, tak vieme ich presne povedať, lebo o to mi teraz išlo, aby to aj teda pánu predkladateľovi Podmanickému, aby obec mala tú kompetenciu hovoriť, čo v území môže byť. Lebo RVPS-ka môže prísť a povedať, ale občan, RVPS-ka tam nebude žiť, ten občan tam bude žiť na konci tej obci alebo niekde v tom lese, alebo kde to chce umiestniť. Takže berte to takto, že o to mi vlastne išlo a hovorím, nerád mám dvojkoľajnosť, takže chcel som to ako nejakým spôsobom zladiť, aby ten zákon, keď už máme zadefinované to exotické nebezpečné zvieratá v tej vyhláške, teda tou vyhláškou, aby to malo jasné kontúry. Takže, kolegyne, kolegovia, ďakujem veľmi pekne za túto rozpravu a ešte raz hovorím, že keď to bude v druhom čítaní, môžme to doplniť, skvalitniť, zrealizovať tak, aby občania nám povedali, ďakujeme. Pokiaľ budú na nás nadávať, to by som nerád. Takže v takomto duchu. Ďakujem veľmi pekne a žime tak, aby bolo aj chleba, aj neba. Ďakujem.
Glváč, Martin, podpredseda NR SR (2018-05-10):
Ďakujem a prosím určeného spoločného spravodajcu z výboru pre hospodárske záležitosti Tibora Jančulu, aby informoval Národnú radu o výsledku rokovania výborov.